הוועדה המסדרת, כנסת 20, פרוטוקול מספר 15, 2015-05-18 16:15

צחי הנגבי: שלום לכולם, אני מודה לכם על ההתייצבות בהתראה קצרה מאוד והבטחתי שיהיה קצר.

צחי הנגבי: דיברתי היום עם מרכז האופוזיציה, שכמקובל בדברים כאלה לא עושה גיוס נגדי.

צחי הנגבי: חברים בוועדה הזאת עבדו קשה וחלקם, בזכות זה, נהיו שרים.

אורי מקלב: אתה רוצה שנגרום לך לעבוד קשה ואחרי זה בזכות זה תהיה שר?

צחי הנגבי: לא, לא דיברתי על עצמי.

צחי הנגבי: דיברתי על יריב לוין, על זאב אלקין.

יואל חסון: אדוני היושב ראש, רציתי הצעה לסדר, להציע לחברים אולי לא לתמוך בך ואז זה יביא אותך לממשלה.

צחי הנגבי: אם אתה מבטיח שזאת התוצאה, אין לי בעיה.

צחי הנגבי: בכל מקרה, גם את חבר הכנסת פרוש נאבד אותו בקרוב להיות סגן שר, בינתיים הוא אתנו.

צחי הנגבי: על פי הנחיה של יושב ראש הכנסת עשינו זימון דחוף כדי לאפשר חילופי גברי בוועדה המסדרת.

מאיר פרוש: אפשר להציע אותך מטעם הליכוד - - -

צחי הנגבי: אתה תיכף תציע מועמד כלשהו, אני אבקש שאתה תציע.

צחי הנגבי: אני רק רוצה לומר, שיש לנו עוד עבודה לשבוע, אני לא יודע אם נעשה אותה השבוע, יכול להיות שמחר, אבל מה שאני מבקש, המטרה האמתית שיש לנו כוועדה מסדרת, לפני שהוועדות מתגבשות ומתהוות, לאפשר לוועדות להתגבש ולעבוד.

צחי הנגבי: אנחנו צריכים את שמות חברי הוועדות מכל הסיעות.

צחי הנגבי: אתי הוציאה הודעה בהקשר זה וביקשה שעד יום חמישי נקבל את כל השמות.

צחי הנגבי: המטרה, לכנס ביום שני את הוועדה המסדרת, לקבל החלטות על כל הוועדות, על כל היו"רים שלהם, או ביום שלישי - - -

ניסן סלומינסקי: צריך קודם אישור של הכנסת?

צחי הנגבי: כשאנחנו מסיימים אנחנו מביאים את כל הפאזל הזה שכולל מאות אנשים, זה כ-90 חברים שאינם ברשות המבצעת, כפול איקס ועדות, זה מאות אנשים.

צחי הנגבי: עבדכם הנאמן, אם תבחרו בי לתפקיד הזה, אני אעמוד שם ואקרא את כל השמות.

צחי הנגבי: הכנסת מאשרת את זה בדרך כלל.

צחי הנגבי: אם יו"ר סיעת האופוזיציה יאפשר לנו, יהיה לזה רוב.

צחי הנגבי: למעשה, אז אנחנו עושים סבב, יחד עם יו"ר הכנסת, עוברים ועדה ועדה, מברכים את חברי הוועדה, הוועדה בוחרת את מי שהיא רוצה, בדרך כלל זה את המומלץ על ידי הוועדה המסדרת ובזאת תמה כהונת הוועדה המסדרת – ברגע שיש ועדת כנסת.

צחי הנגבי: גם תמה כהונתן של שתי הוועדות הזמניות, של ועדת החוץ והביטחון וועדת הכספים.

צחי הנגבי: אז אנחנו רוצים לגמור את העניין הזה בשבוע הבא ואנחנו נתכנס שוב בשבוע הבא.

צחי הנגבי: חבר הכנסת פרוש, היתה לך איזה שהיא הצעה?

מאיר פרוש: אני חושב שראוי כי נציע את חבר הכנסת צחי הנגבי, שיהיה יושב ראש הוועדה המסדרת.

רחל עזריה: איזה רעיון, וואו, מדהים, גם אנחנו דיברנו בינינו על אותו רעיון.

צחי הנגבי: מאיר, הפתעת אותי, אפילו לא הבאתי את המשפחה שלי.

צחי הנגבי: מי בעד הצעתו של חבר הכנסת מאיר פרוש?

צחי הנגבי: בעד – רוב

צחי הנגבי: נמנעים – אין

צחי הנגבי: אושר פה אחד.

איתן כבל: ברשותך, קודם כל, אני שמח להיות פה.

איתן כבל: זכות גדולה נפלה בחלקך ואתה מגשים חלום, גם להיות יושב ראש ועדת כנסת, גם יושב ראש הקואליציה וגם להחליף את אקוניס בבוא הזמן.

איתן כבל: אתה קודם כל חבר שלי, אני מאחל לך שתצליח.

איתן כבל: אני יכול להבטיח לך דבר אחד, אנחנו נעשה הכול על מנת למרר לך את החיים בתפקיד.

איתן כבל: אני מתחייב לעשות את זה, אבל זה תמיד יהיה בחברות ובאהבה.

איתן כבל: זאת ההתחייבות שלי.

צחי הנגבי: תודה.

צחי הנגבי: אני רוצה לגלות, מזמן פניתי לחבר הכנסת כבל, אמרתי, תמררו את החיים, רק ביום רביעי הקרוב, תן לי לפחות להיות במשחק גמר גביע המדינה.

צחי הנגבי: הוא אמר, מה אתה חושב, אני בעצמי במשחק.

צחי הנגבי: תודה לכולם, הישיבה נעולה.